《送王禹玉游西岩》
宋代·蔡沈

幽人欲往西岩巅，临风送目心悠然。
芒鞋竹杖风月冷，千山万悠开晴烟。
人生适意多掣肘，穷欲入山山不受。
严光终老钓台春，李白谩醉长安酒。
殷勤为我语山灵，白头管取相看守。

作者简介：蔡沈（1167—1230）一名蔡沉，南宋学者。字仲默，号九峰，南宋建州建阳（今属福建）人。蔡元定次子。专意为学，不求仕进，少从朱熹游，后隠居九峰山下，注《尚书》，撰《书集传》，其书融汇众说，注释明晰，为元代以后试士必用。